L 332/116 De Europæiske Fællesskabers Tidende 28.12.2000 KOMMISSIONENS AFGØRELSE af 19. december 2000 om godtagelse af et tilsagn afgivet i forbindelse med antidumpingproceduren vedrørende importen af korte syntetiske fibre af polyester med oprindelse i Indien og Republikken Korea (meddelt under nummer K(2000) 3905) (2000/818/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (!), senest ændret ved forordning (EF) nr. 2238/2000 (?), (i det følgende benævnt »grundforordningen«), særlig artikel 8 og 9, efter høring af det rådgivende udvalg, og ud fra følgende betragtninger: A. PROCEDURE (1)  Kommissionen indførte ved forordning (EF) nr. 1472/ 2000 (?) en midlertidig antidumpingtold på importen af korte syntetiske fibre af polyester (i det følgende benævnt »PSF«) med oprindelse i Indien og Republikken Korea. (2) — Efter, at have vedtaget midlertidige antidumpingforan- staltninger fortsatte Kommissionen undersøgelsen af spørgsmålet om dumping, skade og Fællesskabets inte- resser. De endelige resultater og konklusioner af under- søgelsen er angivet i Rådets forordning (EF) nr. 2852/ 2000 () om indførelse af en endelige antidumpingtold på importen af PSF med oprindelse i Indien og Repu- blikken Korea. (3) — Undersøgelsen bekræftede de foreløbige resultater angående skadelig dumping i forbindelse med importen af varen med oprindelse i Indien og Republikken Korea. B. TILSAGN (4) — Efter vedtagelsen af midlertidige antidumpingforanstalt- ninger afgav en eksporterende producent i Indien, som deltog i undersøgelsen, et tilsagn. Ifølge dette tilsagn tilbød den pågældende eksporterende producent at sælge varerne til en mindstepris til sine uafhængige kunder i Fællesskabet. (5) Kommissionen finder, at det tilsagn, der er afgivet af det indiske selskab, Reliance Industries Limited, kan godtages, da det ophæver de skadelige virkninger af dumpingen. Selskabet har endvidere forpligtet sig til at forelægge regelmæssige og detaljerede rapporter for Kommissionen, hvilket vil give den mulighed for at føre et effektivt tilsyn, og selskabet har en sådan struktur, at Kommissionen mener, at risikoen for omgåelse af tilsagnet er begrænset. (6) — For at sikre en effektiv overholdelse og overvågning af tilsagnet bør toldfritagelsen være betinget af, at der ved fremsættelse af en anmodning om overgang til fri omsætning i henhold til tilsagnet for den relevante told- myndighed fremlægges en handelsfaktura med de oplys- ninger, der fremgår af bilaget til Rådets forordning (EF) nr. 2852/2000, således at toldmyndighederne kan kontrollere, at forsendelserne i tilstrækkelig grad svarer til handelsdokumenterne. Forelægges en sådan faktura ikke, eller svarer den ikke til den vare, der frembydes for toldmyndighederne, skal der betales told med den rele- vante sats. (7) — Hvis tilsagnet formodes misligholdt, misligholdes eller trækkes tilbage, kan der indføres en antidumpingtold i henhold til artikel 8, stk. 9 og 10, i grundforord- ningen — TRUFFET FØLGENDE AFGØRELSE: Artikel 1 Det tilsagn, der er afgivet af Reliance Industries Limited, Mumbai India (Taric-tillægskode A212) i forbindelse med anti- dumpingproceduren vedrørende importen af korte syntetiske fibre af polyester med oprindelse i Indien og Republikken Korea, godtages. Artikel 2 Denne afgørelse træder i kraft dagen efter offentliggørelsen i De Europæiske Fællesskabers Tidende. Denne afgørelse er bindende i alle enkeltheder og gælder umid- delbart i hver medlemsstat. Udfærdiget i Bruxelles, den 19. december 2000. På Kommissionens vegne Pascal LAMY Medlem af Kommissionen EFT L 56 af 6.3.1996, s. 1. EFT L 257 af 11.10.2000, s. 2. EFT L 166 af 6.7.2000, s. 1. Se side 17 i denne Tidende.